พอดีว่าไปหาเรื่อง ต่อมทอนซิลอักเสบครับ แล้วให้ยาพ่นปาก Kamillosan M มา แต่ผมตอนนี้กำลังกินยา PEP อยู่ ตัวยาพ่นจะมีผลต่อยา PEP ไหมครับ
สวัสดีค่ะ ยาพ่นแก้เจ็บคอ Kamilosan M นั้นเป็นยาพ่นที่ออกฤทธิ์เฉพาะที่แค่บริเวณหลังคอ จะดูดซึมเข้าสู่กระแสเลือดได้น้อยมากๆ ดังนั้นจึงแทบจะไม่มีปฏิกิริยากับยากินอื่นๆที่ใช้อยู่รวมไปถึงยาต้านไวรัส PEP ดังกล่าวมาค่ะแต่อย่างไรก็ตามยาต้านไวรัส PEP เป็นยาที่สำคัญและควรกินให้ตรงเวลาทุกวัน และอาจเป็นยาที่มีปฏิกิริยากับยาอื่นได้หลายอย่าง หากมีการต้องใช้ยากินชนิดใดๆ ควรแจ้งให้แพทย์ทราบถึงยาต้านไวรัส PEP ที่กินอยู่ ควรมีชื่อและขนาดยาติดตัวไปด้วยทุกครั้งค่ะ